**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2023-05-15 Nr. TAR-32

Posėdžio data – 2023 m. gegužės 10 d.

Pradžia – 14.00 val. (nuotoliniu būdu)

Posėdžio pirmininkas – Rimantas Taraškevičius.

Posėdžio sekretorė – Lietutė Demidova.

13. SVARSTYTA. Naudojimasis Klaipėdos miesto savivaldybei priklausančiomis elektromobilių įkrovimo stotelėmis paslaugos kainos.

Pranešėjas – R. Mockus. Pažymi, kad sprendimo Klaipėdos miesto savivaldybės taryba 2020 m. gegužės 21 d. sprendimu Nr. T2-104 nustatė, kad elektromobilių įkrovimo paslauga vartotojams yra teikia neatlygintinai 3 metus, t. y . paslauga teikiama iki 2023 m. gegužės 21 d. Sako, kad šiuo metu Klaipėdos miesto savivaldybei priklauso 21-na elektromobilių įkrovimo stotelė iš kurių, 7-nios yra seno tipo stotelės (Pilies g. 2A-2 vnt., Naujoji Perkėla Smiltynėje–2 vnt., Pamario g. ties antra Melnrage–2 vnt., ties Liepų g. 11 pastatu-1 vnt.). Norint apmokestinti elektromobilių įkrovimo paslaugą, seno tipo stoteles reiktų pakeisti naujo tipo elektromobilių stotelėmis, kad veiktų mobili aplikacija atsiskaityti už paslaugas. 7-nių stotelių atnaujinimo kaina būtų apie 28,0 tūkst. Taip pat mieste esančios 3 greito įkrovimo elektromobilių stotelės (S. Nėries 16B – 1 vnt., Taikos pr. 80 – 1 vnt., Jūrininkų pr. 16 -1 vnt.) yra įrengtos iš ES paramos, pagal kurios taisykles šios stotelės negali būti apmokestintos iki 2024 m. rugsėjo 26 d.

R. Mockus teigia, kad įvertinus esamą situaciją, atsižvelgiant į stabilizavusias elektros kainas, siekiant skatinti ir populiarinti elektra varomų transporto priemonių naudojimą, mažinti taršą mieste, sprendimo projektu siūloma nustatyti, kad elektromobilių įkrovimo paslauga vartotojams būtų teikiama neatlygintinai 2 metus.

R. Mockus sako, kad Miesto ūkio ir aplinkosaugos komitetas (toliau – MŪK) išreiškė nuomonę, kad elektromobilių įkrovimo paslaugą apmokestinti reikėtų iki šių metų galo, ruoštis elektromobilių įkrovimo paslaugos apmokestinimui susitvarkius elektromobilių įkrovimo stoteles, o greito įkrovimo elektromobilių stoteles palikti nemokamas arba sumokėti tam tikras numatytas sankcijas.

A. Dobranskis sako, kad reikia nebedotuoti elektromobilių įkrovimo stotelių paslaugos iš miesto biudžeto ir labiau orientuotis į elektromobilių įkrovimo stotelių paslaugos tinklo plėtrą.

R. Taraškevičius siūlo pritarti MŪK siūlymui trumpinti nemokamą elektromobilių įkrovimo paslaugos terminą t. y. nustatyti, kad paslauga neatlygintinai teikiama vartotojui iki šių metų galo.

A. Dobranskis pritaria MŪK siūlymui. Sako, kad reikia sutvarkyti ir apmokestinti 7 elektromobilių įkrovimo stoteles.

S. Budinas siūlo numatyti nemokamą elektromobilių įkrovimo stotelių paslaugą vartotojams visose stotelėse iki 2024 m. rugsėjo 26 d. (vartotojų patogumui) t. y. orientuotis į terminą, numatytą greito įkrovimo elektromobilių stotelėms, įrengtoms iš ES paramos.

A. Dobranskis pritaria S. Budino siūlymui - nemokamą elektromobilių įkrovimo paslaugą palikti iki 2024 m. rugsėjo 26 d.

R. Taraškevičius siūlo pritarti S. Budino siūlymui.

NUTARTA. Pritarti sprendimo projektui su siūlymu – keisti sprendimo projekto 1 punktą taip: „1. Nustatyti, kad elektromobilių įkrovimo paslauga iš Klaipėdos miesto savivaldybei nuosavybės teise priklausančių elektromobilių įkrovimo stotelių vartotojams teikiama neatlygintinai iki 2024 m. rugsėjo 26 d.“

BALSUOTA: už – 7 (R. Taraškevičius, S. Budinas, A. Statkevičius, A. Dobranskis, V. Karolis, A. Kaveckis, A. Šniepis), prieš – 0, susilaiko – 0.

Posėdžio pirmininkas Rimantas Taraškevičius

Posėdžio sekretorė Lietutė Demidova